pythainlp/thai_wikipedia_clean_20230101 huggingface dataset:
3 หมีจอมป่วน คือหมีพี่น้องบุญธรรมสามตัว ได้แก่ กริซลี่ (มักเรียกว่า กริซ) แพนด้า (มักเรียกว่า แพนแพน) และ ไอซ์แบร์ (มักเรียกว่า หมีแข็ง) หมี 3 ตัวพยายามที่จะรวมเข้ากับสังคมมนุษย์ เช่น การซื้ออาหารเพื่อนมนุษย์หรือพยายามที่จะมีชื่อเสียงบนอินเทอร์เน็ตแม้ว่าความพยายามเหล่านี้จะเห็นว่าหมีพยายามทำเช่นนั้นเนื่องจากธรรมชาติที่มีอารยธรรมของมนุษย์และสัญชาตญาณของสัตว์ อย่างไรก็ตามในท้ายที่สุดพวกเขาคิดว่าการมีกันและกันเพื่อการสนับสนุนก็เพียงพอแล้ว
หมีมักจะรวมตัวกันเป็น "กองที่ซ้อนกัน" โดยเรียงลำดับจากบนลงล่างเป็น กริซลี่ แพนด้า และไอซ์แบร์ ซึ่งพวกมันใช้ในการเดินทางรอบเมือง ภาพ “กอง” ที่ว่าอาจกลายเป็นภาพที่เป็นที่รู้จักมากที่สุดจากเรื่องนี้แม้ว่าพวกมันจะเดินสองขาด้วยตัวเองเช่นกัน บางครั้งพวกหมีแบ่งปันการผจญภัยกับเพื่อนๆ เช่นเด็กอัจฉริยะอย่าง โคลอี้ ปาร์ค, บิ๊กฟุต ชาร์ลี, เน็ตไอดอล โคล่า งั่มงั่ม, เจ้าหน้าที่เทบส์ และแม่ค้าสาว ลูซี บางตอนย้อนเหตุการณ์เล่าถึงการผจญภัยของหมีในขณะที่ยังเป็นลูกหมีพยายามหาบ้าน
เมื่อวันที่ 30 พฤษภาคม ค.ศ. 2019 ทางค่ายการ์ตูนเน็ตเวิร์คได้ออกมาประกาศว่า "We Bare Bears: The Movie" จะเข้าฉายกลางปี ค.ศ. ​​2020 ต่อมาในวันที่ 21 พฤษภาคม ค.ศ. 2020 ได้รับการประกาศว่าภาพยนตร์จะออกฉายแบบดิจิทัลในวันที่ 30 มิถุนายน ค.ศ. 2020 และออกอากาศทางช่องการ์ตูนเน็ตเวิร์คในวันที่ 7 กันยายน ค.ศ. 2020 ซึ่งเนื้อหาภาพยนตร์เป็นข้อสรุปของการเล่าเรื่องของซีรีส์ทั้งหมด และภาพยนตร์เรื่องนี้กำกับโดย เดเนียล ชองและมีนักพากย์หลักคนเดียวกันกับรายการทีวี
เนื้อเรื่องกล่าวถึงสามพี่น้องหมี กริซลี่ แพนด้า และ หมีแข็ง ต้องหนีการควบคุมจากเจ้าหน้าที่สัตว์ป่าซึ่งจำเป็นต้องย้ายออกจากบริเวณอ่าวซานฟรานซิสโกและหาที่หลบภัยไปยังประเทศแคนาดา ตลอดทางหมีทั้ง 3 ตัวอดทนต่อความยากลำบากในขณะที่ยังคงยึดมั่นในคำสัญญาที่จะเป็น "พี่น้องกันตลอดไป"
คำวิจารณ์ภาพยนตร์ของ เกรซ ลี จาก "SF Weekly" สรุปภาพยนตร์เรื่องนี้ว่า "อบอุ่นและสนุก" เป็นบทสรุปที่สมบูรณ์แบบสำหรับการผจญภัยในสี่ฤดูกาล แม้ว่าจะแสดงความเสียใจกับเรื่องราวที่ยังไม่ได้แก้ไขของซีรีส์ แต่เธอก็ชมเชยอารมณ์ขันและข้อความที่ดีที่สุดซึ้งสำหรับเธอคือ "คุณเลือกครอบครัวได้เสมอ" ชามุส เคลีย์ จาก "Den of Geek" ให้คะแนนภาพยนตร์เรื่องนี้ห้าดาวเต็มและยกย่องว่าเป็นภาพยนตร์ที่ยอดเยี่ยมที่ให้ความรู้สึกตรงประเด็นโดยไม่เสียความสนุกที่ทำให้รายการเป็นที่ชื่นชอบของแฟนๆ ชื่นชมความสัมพันธ์ของตัวละครหลักซึ่งการต่อสู้กับความอดทน นอกจากนี้เขากล่าวว่าทำให้ทุกช่วงเวลาของภาพยนตร์มีพลังและความเกี่ยวข้องมากกว่าเรื่องอื่นๆ ที่เคยทำมาก่อน โรลลิน บิชอป จาก "ComicBook.com" ได้ให้คะแนนภาพยนตร์เรื่องนี้ด้วยคะแนนสี่ดาวจากระดับห้าดาว แม้ว่าจะอธิบายว่ามันจบได้อย่างรวดเร็วแต่เขาก็ชื่นชมการตัดสินใจที่จะนำเสนอภาพเหตุการณ์ความรุนแรงหนักหน่วงที่เกิดขึ้นในเหตุการณ์ปัจจุบันมาใส่ในภาพยนตร์เรื่องนี้
การสร้างภาคแยก.
เหตุการณ์ที่เกิดขึ้นก่อนหน้าในชื่อชุด "We Baby Bears" ได้มีการประกาศในวันที่ 30 พฤษภาคม ค.ศ. 2019 จะออกฉายรอบปฐมทัศน์ในการ์ตูนเน็ตเวิร์คช่วงฤดูใบไม้ผลิปี ค.ศ. 2021 โดยการนำเสนอจะมุ่งเน้นไปที่หมีสามตัวตอนพวกเขาเป็นลูกหมี ซึ่งซีรีส์ชุดนี้จะแสดงในรูปแบบแอนิเมชัน และจะนำเสนอหมีทั้งสามตัวที่ออกผจญภัยในกล่องเวทมนตร์ของพวกเขา แมนนี่ เฮอร์นันเดซ รับหน้าที่เป็นผู้กำกับดูแลซีรีส์ก่อนหน้านี้จะรับหน้าที่เป็นผู้กำกับในขณะที่ เดเนียล ชอง จะมีส่วนร่วมในฐานะผู้อำนวยการสร้าง
สามหมีจอมป่วน
พีคโนโกนิดา
Sea spiders
หนุมาน สงครามมหาเทพ
หนุมาน สงครามมหาเทพ  เป็นละครโทรทัศน์ที่กล่าวถึงสงครามครั้งสำคัญในวรรณกรรมเรื่องยิ่งใหญ่ รามายณะ ที่กล่าวการยกทัพของพระรามกับพญาทศกัณฐ์ เพื่อชิงเอานางสีดาคืนมา โดยเรื่องนี้จะเน้นตัวละคร หนุมาน เป็นตัวละครหลัก นำแสดงโดย นิรภัย วัทวา, กากัน มาลิค ออกอากาศทาง ช่อง 8 ออกอากาศ ทุกวันจันทร์-ศุกร์ เวลา 19.00 น. เริ่มออกอากาศตอนแรกวันที่ 7 สิงหาคม พ.ศ. 2560
ละครเรื่องนี้จะบอกเล่าเรื่องราวความรักอันยิ่งใหญ่ระหว่างพระรามซึ่งก็คือพระนารายณ์ผู้อวตารลงมาเกิดยังโลกและพระชายาของพระองค์นามว่าพระลักษมีซึ่งอวตารลงมาเกิดเป็นนางสีดา เพื่อมาเป็นคู่ครองของพระราม โดยเรื่องนี้ ได้เล่าเรื่องผ่านมุมมองของหนุมานยอดทหารเอกที่มีความซื่อสัตย์เป็นเลิศ เมื่อเกิดสงครามระหว่างมนุษย์และยักษ์ หนุมานนี่เองที่เป็นทหารคนสำคัญ และอยู่เบื้องหลังชัยชนะของพระราม ที่พาให้ผู้คนซาบซึ้งในความซื่อสัตย์ระหว่างพระรามกับหนุมานที่จารึกเป็นตำนานอันยิ่งใหญ่มาจนถึงทุกวันนี้
พระแม่ปาราวตี
Ascidiacea
แวสต์มานาเอย์ยาร์
แวสต์มานาเอย์ยาร์ (; ในภาษาอังกฤษบางครั้งแผลงเป็น ) เป็นชื่อเมืองและชื่อหมู่เกาะที่อยู่นอกชายฝั่งทางตอนใต้ของประเทศไอซ์แลนด์
แวสต์มานาเอย์ยาร์ประกอบด้วยเกาะใหญ่ที่สุดที่มีชื่อว่า Heimaey มีประชากรประมาณ 4,135 ซึ่งเกาะนี้ได้รับความสนใจอย่างมากจากเหตุการณ์การปะทุของภูเขาไฟ Eldfell ซึ่งทำลายอาคารบ้านเรือนหลายแห่งจนต้องมีการอพยพประชาชนไปยังแผ่นดินใหญ่ของไอซ์แลนด์
จากการศึกษาทางธรณีวิทยาหมู่เกาะแวสต์มานาเอย์ยาร์นั้นมีอายุน้อยมาก เนื่องจากหมู่เกาะเหล่านี้อยู่ในเขตภูเขาไฟทางใต้ซึ่งมีการปะทุในช่วง 10,000-12,000 ปีที่ผ่านมา โดยบริเวณนี้มีภูเขาไฟ 70-80 ลูกทั้งบนบกและใต้ทะเล
หมู่เกาะแวสต์มานาเอย์ยาร์นั้นประกอบด้วยเกาะต่าง ๆ ดังนี้:
รวมเนื้อที่ประมาณ:
เจ้าจอมพระองค์เจ้ากำโพชราชสุดาดวง ในรัชกาลที่ 4
เจ้าจอมพระองค์เจ้ากำโพชราชสุดาดวง หรือพระนามเดิม นักเยี่ยม เป็นพระราชธิดาในพระบาทสมเด็จพระนโรดม บรมรามเทวาวตาร พระมหากษัตริย์กรุงกัมพูชา ซึ่งถือเป็นเจ้าประเทศราชของสยามในขณะนั้น และเป็นบาทบริจาริกาในพระบาทสมเด็จพระจอมเกล้าเจ้าอยู่หัว พระมหากษัตริย์กรุงสยาม และหากเจ้าจอมท่านนี้ประสูติการพระราชบุตร พระราชบุตรพระองค์นั้นก็จะเป็นเจ้าฟ้าโดยอัตโนมัติ เพราะถือว่ามีพระชนนีเป็นเจ้า เช่นเดียวกับกรณีของเจ้าจอมตนกูสุเบีย บาทบริจาริกาในพระบาทสมเด็จพระจอมเกล้าเจ้าอยู่หัวอีกท่านที่เป็นเจ้านายต่างด้าวเช่นกัน แต่เจ้าจอมทั้งสองท่านก็มิได้ประสูติพระราชบุตรแต่อย่างใด
หลังพระบาทสมเด็จพระจอมเกล้าเจ้าอยู่หัวเสด็จสวรรคตใน พ.ศ. 2411 เจ้าจอมพระองค์เจ้ากำโพชราชสุดาดวงถวายบังคมออกจากพระบรมมหาราชวังที่กรุงเทพมหานคร กลับไปประทับกรุงกัมพูชาพร้อมกับเจ้าจอมนักพลอย พระขนิษฐาที่เข้ามารับราชการในกรุงเทพมหานครด้วยกัน
เจ้าจอมพระองค์เจ้ากำโพชราชสุดาดวง มีพระนามเดิมว่า "นักเยี่ยม" เป็นพระราชธิดาในพระบาทสมเด็จพระนโรดม บรมรามเทวาวตาร พระมหากษัตริย์กรุงกัมพูชา ซึ่งถือเป็นเจ้าประเทศราชของสยามในขณะนั้น กับพระมารดาชื่อ เจ้าจอมมารดาน้อม ธิดาของขุนนางในราชสำนักกัมพูชา มีพระโสทรกนิษฐภคินีคือ พระองค์เจ้าพวงกัมโพชรัตนะ (ประสูติราว พ.ศ. 2399 หรือ 2400)
ต่อมานักเยี่ยมและพระขนิษฐาคือนักพลอย เป็นพระราชธิดาของพระบาทสมเด็จพระนโรดมทั้งสองพระองค์ เข้าถวายตัวเป็นบาทบริจาริกาในพระบาทสมเด็จพระจอมเกล้าเจ้าอยู่หัว พระมหากษัตริย์กรุงสยาม แม้จะเป็นบาทบริจาริกาแต่ก็ถือว่าเป็นพระธิดาของเจ้าประเทศราช พระบาทสมเด็จพระจอมเกล้าเจ้าอยู่หัวจึงโปรดเกล้าสถาปนานักเยี่ยม ให้มีพระอิสริยยศเป็น พระองค์เจ้ากำโพชราชสุดาดวง มีสถานะเป็นเจ้านายที่มิได้มีเชื้อสายในราชวงศ์จักรี ด้วยมีพระชาติกำเนิดเป็นเจ้านายจากต่างประเทศ หากเจ้าจอมมีพระสูติการพระราชบุตร พระราชบุตรพระองค์นั้นจะถูกยกเป็น "เจ้าฟ้า" ตั้งแต่แรกประสูติหรือที่เรียกว่า "เจ้าฟ้าไบไรต์" เช่นเดียวกับเจ้าจอมตนกูสุเบีย พระสนมอีกพระองค์หนึ่งที่เป็นเจ้านายจากเมืองเขมร แต่เจ้าจอมก็มิได้ให้ประสูติการพระราชโอรส ดังปรากฏใน "ธรรมเนียมในราชตระกูลสยาม" ความว่า
หลังพระบาทสมเด็จพระจอมเกล้าเจ้าอยู่หัวเสด็จสวรรคตเมื่อ พ.ศ. 2411 หลังจากนั้นทางราชสำนักกัมพูชาจึงส่งออกญารัตนาธิเบศร์ (ต่อมาเป็นที่ ออกญาพิพิธไอศูรย์) เข้าไปรับพระองค์เจ้ากำโพชราชสุดาดวงหรือนักเยี่ยม และนักพลอย กลับกรุงกัมพูชา
เจ้าจอมพระองค์เจ้ากำโพชราชสุดาดวง สิ้นพระชนม์เมื่อใดไม่ปรากฏ แต่ทราบว่ายังมีพระชนม์ชีพอยู่จนถึง พ.ศ. 2452
ยุทธการที่คอเคซัส
ยุทธการที่คอเคซัสเป็นชื่อที่ถูกตั้งขึ้นให้เป็นหนึ่งในปฏิบัติการของฝ่ายอักษะและฝ่ายโซเวียตในบริเวณเทือกเขาคอเคซัสของแนวรบด้านตะวันออกในสงครามโลกครั้งที่สอง.เมื่อวันที่ 25 กรกฎาคม ค.ศ. 1942,ทหารเยอรมันได้เข้ายึดรอสตอฟ-ออน-ดอน,ดินแดนรัสเซีย,ได้ทำการเปิดพื้นที่คอเคซัสทางตอนใต้ของสหภาพโซเวียต,และแหล่งบ่อน้ำมันที่อยู่ห่างไกลออกไปคือ เมียคอฟ, Grozny, และท้ายสุดคือบากู,ไปจนถึงเยอรมัน,เมื่อสองวันก่อน,อดอล์ฟ ฮิตเลอร์ได้ออกคำสั่งให้เปิดปฏิบัติการดังกล่าวในการเข้าถึงบริเวณเทือกเขาคอเคซัส ซึ่งได้ตั้งชื่อว่า ปฏิบัติการ Edelweiß.
กุสตาฟ ริทเทอร์ ฟอน คาร์ฟ
กุสทัฟ ฟอน คาร์
จอมมารดาหม่อมหลวงปริก
จอมมารดาหม่อมหลวงปริก (สกุลเดิม: เจษฎางกูร; พ.ศ. 2383 — พ.ศ. 2460) เป็นพระสนมในกรมพระราชวังบวรวิไชยชาญ และเป็นพระชนนีในพระราชวรวงศ์เธอ พระองค์เจ้าชายแฝด เจ้านายแฝดคู่ที่สามในราชวงศ์จักรี
จอมมารดาหม่อมหลวงปริก เป็นธิดาของหม่อมราชวงศ์ปิ่น โอรสในหม่อมเจ้าฉัตร พระโอรสในสมเด็จพระเจ้าน้องยาเธอ เจ้าฟ้ากรมหลวงจักรเจษฎา เกิดเมื่อพ.ศ. 2383
ต่อมาบิดาได้พาเข้าถวายตัวเป็นหม่อมในกรมพระราชวังบวรวิไชยชาญ ขณะยังทรงดำรงพระยศเป็นพระเจ้าวรวงศ์เธอ กรมหมื่นบวรวิไชยชาญ ต่อมาเมื่อกรมหมื่นบวรวิไชยชาญได้รับพระราชทานอุปราชาภิเษกเป็นกรมพระราชวังบวรสถานมงคล หม่อมหลวงปริก จึงได้เลื่อนเป็นจอมมารดาหม่อมหลวงปริก จอมมารดาหม่อมหลวงปริกมีพระราชโอรสกับกรมพระราชวังบวรวิไชยชาญ 2 พระองค์คือ
ซึ่งเป็นเจ้านายแฝดคู่ที่สามในราชวงศ์จักรี ก่อนหน้าพระองค์ มีเจ้านายแฝดเพียงสามคู่ที่มีพระประสูติกาลก่อนหน้า คือ
และมีพระประสูติกาลต่อมาอีกหนึ่งคู่คือ
แม้จะไม่มีพระประสูติกาลพระราชโอรสหรือพระราชธิดาอีกแต่กรมพระราชวังบวรวิไชยชาญก็ยังคงโปรดจอมมารดาหม่อมหลวงปริก ครั้งหนึ่งพระบาทสมเด็จพระจุลจอมเกล้าเจ้าอยู่หัวทรงพระราชทานแหวนให้กรมพระราชวังบวรวิไชยชาญนำมาพระราชทานพระสนม จอมมารดาหม่อมหลวงปริกก็ได้รับพระราชทานด้วย
หลังจากกรมพระราชวังบวรวิไชยชาญทิวงคต จอมมารดาหม่อมหลวงปริกก็ได้กราบบังคงทูลลาออกจากพระราชวังบวรสถานมงคลไปพำนักยังบ้านบิดา และถึงแก่กรรมในรัชกาลพระบาทสมเด็จพระมงกุฎเกล้าเจ้าอยู่หัวเมื่อพ.ศ. 2460 สิริอายุ 77 ปี
ไคลเนอไชเด็ค
ไคลเนอไชเด็ค  เป็นช่องเขาของเทือกเขาแอลป์ ตั้งอยู่ในรัฐแบร์น ประเทศสวิตเซอร์แลนด์ ตั้งอยู่ที่ระดับความสูง 2,061 เมตรเหนือระดับน้ำทะเล เป็นช่องเขาที่อยู่ระหว่างเขาเลาเบอร์ฮอร์นกับเขาไอเกอร์ ช่องเขาแห่งนี้ไม่สามารถเข้าถึงได้โดยรถยนต์ สามารถเข้าถึงได้โดยการเดินเท้าและทางรถไฟเว็งเงิร์นอัลพ์เท่านั้น ซึ่งเชื่อมหมู่บ้านกรินเดิลวัลท์เข้ากับหมู่บ้านเลาเทอร์บรุนเนิน โดยในฤดูหนาว ช่องเขาไคลเนอไชเด็คจะกลายเป็นจุดศูนย์กลางของการเล่นสกีในแถบนี้ ซึ่งครอบคลุมไปถึงหมู่บ้านกรินเดิลวัลท์และเว็งเงิน นอกจากนี้ "ยุงเฟรา-มาราท็อน" ซึ่งจัดขึ้นในเดือนกันยายนของทุกปี ยังมีจุดสิ้นสุดที่ไคลเนอไชเด็ค
ฟุจิวะระ โนะ ซะวะโกะ
ฟุจิวะระ โนะ ซาวาโกะ ( ; ? – 12 สิงหาคม 1382) พระสนมและพระราชมารดาในจักรพรรดิญี่ปุ่นโดยเป็นธิดาของ ฟุจิวะระ โนะ ฟุซะสึงุ ต่อมาได้ถวายตัวเข้ามาเป็น พระสนม ใน จักรพรรดินิมเมียว จักรพรรดิองค์ที่ 54 และเป็นพระราชมารดาใน จักรพรรดิโคโก จักรพรรดิองค์ที่ 58
ใน พ.ศ. 1427 เมื่อเจ้าชายโทคิยาซุผู้เป็นพระราชโอรสองค์ที่ 2 ได้ขึ้นสืบราชบัลลังก์ต่อจาก จักรพรรดิโยเซ จักรพรรดิองค์ที่ 57 ที่ถูกปลดเป็นจักรพรรดิโคโกพระองค์ได้สถาปนาพระราชมารดาที่สิ้นพระชนม์ไปแล้วให้มีสถานะเทียบเท่า โคไตโง หรือพระราชชนนี
รางวัลคมชัดลึก อวอร์ด สาขานักแสดงนำหญิงยอดเยี่ยมประเภทละครโทรทัศน์
รางวัลคมชัดลึก อวอร์ด สาขานักแสดงนำหญิงยอดเยี่ยมประเภทละครโทรทัศน์ เป็นรางวัลประเภทละครโทรทัศน์ที่มอบให้กับนักแสดงหญิงที่สามารถแสดงบทบาทที่ได้รับอย่างยอดเยี่ยม ไม่ว่าจะเป็นการแสดงผ่านสีหน้าท่าทางหรือการแสดงผ่านอารมณ์ ความรู้สึกของตัวละคร ซึ่งนักแสดงสามารถตีบทและถ่ายทอดออกมาได้อย่างมีประสิทธิภาพ โดยนักแสดงหญิงที่ได้เข้าชิงสาขานี้จะต้องเป็นนักแสดงหญิงที่รับบทนำในละครเรื่องนั้นๆ รางวัลนี้ตัดสินโดยคณะกรรมการผู้ทรงคุณวุฒิ
รายชื่อต่อไปนี้คือรายชื่อผู้ได้รับรางวัลและผู้เข้าชิงรางวัลคมชัดลึก อวอร์ด สาขานักแสดงนำหญิงยอดเยี่ยมประเภทละครโทรทัศน์ โดยผู้ได้รับรางวัลจะแสดงด้วยตัวอักษรหนาและมีพื้นหลังสีเหลือง
เดอะ บอลลีวูด บอยซ์
The Singh Brothers
ทรอปิกออฟแครปริคอน
สุรพงษ์ ราชมุกดา
นายสุรพงษ์ ราชมุกดา (8 มกราคม พ.ศ. 2485 - 5 สิงหาคม พ.ศ. 2558) อดีตสมาชิกสภาผู้แทนราษฎรจังหวัดปัตตานี 1 สมัย
สุรพงษ์ ราชมุกดา เกิดเมื่อวันที่ 8 มกราคม พ.ศ. 2485 สำเร็จการศึกษาระดับมัธยมศึกษาปีที่ 6 สมรสกับ นางแจะเชาดะ ราชมุกดา มีบุตร 3 คน
สุรพงษ์เคยดำรงตำแหน่งเป็นสมาชิกสภาจังหวัดปัตตานี ก่อนที่จะได้รับเลือกตั้งเป็นสมาชิกสภาผู้แทนราษฎร ใน พ.ศ. 2519 สังกัดพรรคประชาธิปัตย์ และได้รับเลือกเพียงครั้งเดียว และหลังจากนั้น ก็กลับไปดำรงตำแหน่งทางการเมืองท้องถิ่น ด้วยการเป็นสมาชิกสภาเทศบาลเมืองปัตตานี
สุรพงษ์ ราชมุกดา ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ
สุรพงษ์ ถึงแก่อนิจกรรม เมื่อวันที่ 5 สิงหาคม พ.ศ. 2558 สิริอายุรวม 73 ปี
กวนเหล็ง
กวนเหล็ง มีชื่อในสำเนียงจีนกลางว่า กวน หนิง  เป็นตัวละครในวรรณกรรมจีนอิงประวัติศาสตร์เรื่องสามก๊ก เป็นลูกชายคนโตของกวนเต๋งซึ่งอาศัยอยู่ในป่าบริเวณใกล้เมืองกิจิ๋ว เป็นพี่ชายแท้ ๆ ของกวนเป๋ง
เมื่อกวนอูได้เดินทางไปตามเล่าปี่ซึ่งกำลังอยู่กับอ้วนเสี้ยวที่เมืองกิจิ๋ว กวนอูได้ให้ซุนเขียนเข้าไปหาเล่าปี่ ส่วนตนเข้าไปขอพักค้างคืนที่บ้านของกวนเต๋ง กวนเต๋งได้ยินชื่อเสียงของกวนอูมานานจึงเรียกกวนเหล็งกับกวนเป๋งผู้บุตรมาคำนับกวนอู ต่อมาเมื่อเล่าปี่ได้เดินทางมาพบกวนอูที่บ้านของกวนเต๋งและจะลาไป กวนเต๋งได้มอบกวนเป๋งให้เป็นบุตรบุญธรรมของกวนอูให้เดินทางติดตามไปด้วยกัน ส่วนกวนเหล็งยังคงอยู่กับกวนเต๋งผู้บิดา
ชื่อของกวนเหล็งไม่ปรากฏในจดหมายเหตุสามก๊ก คาดว่าเป็นตัวละครที่ล่อกวนตงสมมติขึ้นในวรรรณกรรมสามก๊ก
ในสามก๊กฉบับบรีวิตต์ เทย์เลอร์ ออนไลน์ สะกดชื่อของกวนเหล็งเป็น "Guan Neng" จากชื่อที่ถูกต้องที่เขียนว่า "Guan Ning" คาดว่าเพื่อไม่ให้ซ้ำกับชื่อของก่วนหนิง เพื่อนสนิทของฮัวหิม ซึ่งสะกดชื่อว่า "Guan Ning" เช่นเดียวกัน
ก่วน หนิง
ก่วน หนิง  (ค.ศ. 158 – ค.ศ. 241) มีชื่อรองว่า โย่วอัน  เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก เป็นนักเขียนและบัณฑิตในวุยก๊ก เป็นชาวอำเภอจูซฺวี (朱虛縣 "จูซฺวีเซี่ยน") เมืองปักไฮ (北海郡 "เป๋ยไห่จฺวิ้น") ซึ่งปัจจุบันคือบริเวณใกล้อำเภอหลิงฉฺวี มณฑลซานตง บิดาของก่วน หนิงเสียชีวิตเมื่อก่วน หนิงอายุ 16 ปี
ก่วน หนิง เป็นเพื่อนสนิทของฮัวหิมและปิ่งหยวน ทั้งสามคนได้รับการยกย่องรวมกันว่าเป็นตัวมังกร โดยฮัวหิมเป็นตัวมังกร ปิ่งหยวนเป็นท้องมังกร และก่วน หนิง เป็นหางมังกร วันหนึ่งก่วน หนิงและฮัวหิมนั่งอ่านหนังสือด้วยกัน ข้างนอกมีเสียงเอะอะเพราะมีผู้มีอิทธิพลนั่งรถผ่านมา ก่วน หนิง ยังคงนั่งเฉย แต่ฮัวหิมกลับทิ้งหนังสือเดินออกไปดู ตั้งแต่นั้นมาก่วน หนิง ก็ดูถูกฮัวหิมแล้วเลิกคบเป็นเพื่อนกับฮัวหิม ต่อมาก่วน หนิง ไปอยู่ที่เลียวตั๋ง ใช้ชีวิตอย่างสันโดษ ตลอดชีวิตไม่เคยรับราชการกับวุยก๊กเลย
ในวรรรณกรรมสามก๊กของล่อกวนตง เรื่องราวของก่วน หนิง เล่าแทรกไว้ในตอนที่ 66 เพื่อแนะนำประวัติความเป็นมาของฮัวหิม แต่ในสามก๊กฉบับเจ้าพระยาพระคลัง (หน) ไม่ปรากฏชื่อของก่วน หนิง เพราะไม่ได้แปลเนื้อเรื่องในส่วนนี้
อาคารรัฐสภาไรชส์ทาค
เคน เฮอริเคน
บุญฤทธิ์ อัสสันตชัย (ชื่อเล่น : เอ) เป็นที่รู้จักกจากชื่อ เคน เฮอริเคน เป็นนักร้อง และนักดนตรีชาวไทย ออกอัลบั้มภายใต้สังกัด แกรมมี่ คิวเอ็กซ์ ในเครือจีเอ็มเอ็ม แกรมมี่ ในชื่อชุด "Ken Hurriken" เมื่อปีพ.ศ. 2541 มีเพลงสร้างชื่อเสียงได้แก่ เพลง ไม่รักกันเลยใช่ไหม, รักเธอข้างเดียว และเพลง ตัดใจ
นอกจากนี้ ยังมีผลงานด้านเบื้องหลัง เช่นร้องคอรัสให้กับศิลปินแกรมมี่ และอัดสปอตโฆษณา เป็นต้น ด้านการศึกษาจบการศึกษาระดับเตรียมอนุบาล จนถึงระดับมัธยมปลายที่ โรงเรียนเซนต์จอห์น และสำเร็จการศึกษาระดับปริญญาตรี มหาวิทยาลัยเกษมบัณฑิต
ไอดับเบิลยูจีพี ยู-30 แชมเปี้ยนชิพ
โคโระโคโระคอมมิก
โคโระโคโระคอมมิก  เป็นนิตยสารการ์ตูนภาษาญี่ปุ่นตีพิมพ์โดยสำนักพิมพ์โชงะกุกัง เริ่มตีพิมพ์ฉบับแรกเมื่อวันที่ 15 พฤษภาคม พ.ศ. 2520 มีกลุ่มเป้าหมายเป็นนักเรียนประถมศึกษา
นิตยสารโคโระโคโระมี 2 แบบคือ Bessatsu CoroCoro และ โคโระโคโระอิจิบัง ทั้งสองแบบเป็นรายเดือน
ส่วนในประเทศไทย นำเข้าและจัดจำหน่ายโดย บริษัท คิโนะคูนิยะ บุ๊คสโตร์ (ประเทศไทย) จำกัด เป็นบริษัทร้านหนังสือญี่ปุ่น
ยุทธการที่ลวูฟ (ค.ศ. 1939)
ยุทธการที่ลวูฟ (หรือจะเรียกอย่างว่า การล้อมลวูฟ) เป็นหนึ่งในการรบของสงครามโลกครั้งที่สองเพื่อควบคุมเมืองของโปแลนด์คือ ลวูฟ (ปัจจุบันคือ ลวีฟ,ยูเครน) ระหว่างกองทัพโปแลนด์และฝ่ายรุกรานของกองทัพเวร์มัคท์แห่งนาซีเยอรมนีและกองทัพแดงแห่งสหภาพโซเวียต เมืองนี้ได้ถูกมองว่าเป็นกุญแจสำคัญที่เรียกว่า หัวสะพานโรมาเนียและได้รับการป้องกันเอาไว้ได้ทั้งหมด
ยุทธการที่ลโวว์
ยุทธการที่ลวูฟ
พรรคประชาธิปไตย (ประเทศพม่า)
พรรคประชาธิปไตย  เป็นพรรคการเมืองในประเทศพม่า
พรรคประชาธิปไตยเป็นพรรคที่ก่อตั้งหลังจากเหตุการณ์การก่อการกำเริบ 8888 ซึ่งก่อตั้งในวันที่ 1 ตุลาคม ค.ศ. 1988 ได้รับที่นั่งสภาจำนวน 105 ที่นั่งจากการเลือกตั้งในปี ค.ศ. 1990 พรรคประชาธิปไตยถูกรัฐบาลทหารสั่งแบนเมื่อวันที่ 11 มีนาคม ค.ศ. 1992
กติกาสัญญาโมโลตอฟ-ริบเบนทรอพ
ราม นาถ โกวินท์
ราม นาถ โกวินท์ (; ; เกิด 1 ตุลาคม พ.ศ. 2488) เป็นนักการเมืองและอดีตประธานาธิบดีคนที่ 14 ของประเทศอินเดีย เขาเป็นตัวแทนจากพันธมิตรประชาธิปไตยแห่งชาติ (National Democratic Alliance) เข้าชิงตำแหน่งประธานาธิบดีอินเดียในการเลือกตั้ง พ.ศ. 2560 เขาเป็นผู้นำกลุ่มทลิต และเป็นสมาชิกพรรคภารตียชนตา (Bharatiya Janata Party) เขายังเคยเป็นผู้ว่าการพิหารในช่วง พ.ศ. 2558–2560
ปฏิบัติการรุกเบลโกรอด-โบโกดูฮอฟ
ปฏิบัติการรุกเบลโกรอด-โบโกดูฮอฟ (23 กรกฎาคม – 14 สิงหาคม ค.ศ. 1943) เป็นปฏิบัติการสู้รบซึ่งเป็นส่วนหนึ่งของปฏิบัติการ Polkovodets Rumyantsevโดยกองทัพแดงแห่งสหภาพโซเวียตต่อสู้รบกับกองทัพเวร์มัคท์แห่งนาซีเยอรมนี.มันคือหนึ่งในปฏิบัติการในการเปิดตัวในการต้านทานรับจากการรุกรานของเยอรมันในปฏิบัติการซิทาเดล.
ปฏิบัติการรุกเบลโกรอ-โบโกดูคอฟ
พรรคภารตียชนตา
พรรคภารตียชนตา ( "ภารตีย ชนตา ปารฺตี"; ) หรือ พรรคประชาชนอินเดีย  เป็นพรรคการเมืองอินเดียหนึ่งในสองพรรคใหญ่คู่กับพรรคคองเกรสแห่งชาติอินเดีย (Indian National Congress) นับแต่ ค.ศ. 2016 เป็นต้นมา พรรคภารตียชนตามีสมาชิกในรัฐสภาอินเดียและสภาระดับรัฐมากที่สุด
พรรคภารตียชนตานั้นมีที่มาจากกลุ่มภารตียชนสังฆ์ (Bharatiya Jana Sangh) ซึ่งศยามา ประสาท มุขัรชี (Syama Prasad Mukherjee) ก่อตั้งขึ้นใน ค.ศ. 1951 และหลังการประกาศสถานการณ์ฉุกเฉินใน ค.ศ. 1977 กลุ่มภารตียชนสังฆ์รวมตัวกับกลุ่มการเมืองอื่นอีกหลายกลุ่มเข้าเป็นพรรคชนตา (Janata Party) และเอาชนะพรรคคองเกรสแห่งชาติอินเดียในการเลือกตั้งทั่วไป ค.ศ. 1977 ได้อยู่ในอำนาจสามปี จึงยุบพรรคลงใน ค.ศ. 1980 และสมาชิกบางคนได้หันเหมาก่อตั้งพรรคภารตียชนตาในที่สุด แม้หนทางการเมืองแรกเริ่มไม่ราบเรียบ พรรคภารตียชนตาเริ่มเข้มแข็งขึ้นหลังจากเกิดความเคลื่อนไหวรามชันมภูมิ (Ram Janmabhoomi) ครั้นเมื่อได้ชัยชนะในการเลือกตั้งระดับรัฐ ทั้งมีผลงานดีขึ้นในการเลือกตั้งระดับชาติ พรรคภารตียชนตาก็กลายเป็นพรรคการเมืองที่ใหญ่สุดในรัฐสภาเมื่อ ค.ศ. 1996 แต่ก็ยังมิอาจครองเสียงข้างมากในสภาล่าง ทั้งรัฐบาลที่จัดตั้งก็อยู่ได้เพียง 13 วัน
เมื่อมีการเลือกตั้งทั่วไปใน ค.ศ. 1998 กลุ่มการเมืองที่เรียก พันธมิตรประชาธิปไตยแห่งชาติ (National Democratic Alliance) ซึ่งมีพรรคภารตียชนตาเป็นผู้นำนั้น สามารถจัดตั้งรัฐบาลภายใต้การนำของนายกรัฐมนตรีอฏัล พิหารี วาชเปยี (Atal Bihari Vajpayee) แต่ก็ดำรงอยู่ได้เพียงหนึ่งปี ก็มีการเลือกตั้งใหม่ นายกรัฐมนตรีวาชเปยีสามารถนำรัฐบาลชุดใหม่และอยู่ในตำแหน่งได้ครบวาระ นับเป็นรัฐบาลชุดแรกที่มิได้มาจากพรรคคองเกรสแห่งชาติอินเดียและสามารถอยู่ครบวาระ ครั้นมีการเลือกตั้งทั่วไปใน ค.ศ. 2004 พันธมิตรประชาธิปไตยแห่งชาติแพ้พ่ายอย่างมิได้คาดคิด พรรคภารตียชนตาจึงตกเป็นฝ่ายค้านในรัฐสภาถึงสิบปี จนมีการเลือกตั้งทั่วไปใน ค.ศ. 2014 นเรนทระ โมที (Narendra Modi) นำพาพรรคภารตียชนตาไปสู่ชัยชนะอันท่วมท้น และได้เป็นนายกรัฐมนตรีจัดตั้งรัฐบาลที่มาจากพันธมิตรประชาธิปไตยแห่งชาติซึ่งเวลานั้นมีสมาชิกเป็นผู้ว่าการรัฐในอินเดียถึง 17 รัฐ
พรรคภารตียชนตาเป็นกลุ่มการเมืองฝ่ายขวา มีอุดมการณ์และการจัดระเบียบพรรคที่เชื่อมโยงกับกลุ่มชาตินิยมฮินดูราษฏรียสวยัมเสวกสังฆ์ (Rashtriya Swayamsevak Sangh) พรรคภารตียชนตาถือว่า ฮินดุตวะ (Hindutva) เป็นพันธกิจของตัว อุดมการณ์อย่างเป็นทางการของพรรค คือ มนุษยนิยมบริบูรณ์ (integral humanism) ตามที่ทีนทยาล อุปาธยายะ (Deendayal Upadhyaya) กำหนดขึ้นเป็นครั้งแรกใน ค.ศ. 1965 พรรคยังสนับสนุนแนวคิดอนุรักษนิยมเชิงสังคม (social conservatism) และมีนโยบายต่างประเทศที่ตั้งอยู่บนหลักชาตินิยม แผนการสำคัญของพรรค คือ การยกเลิกสถานะพิเศษของรัฐชัมมูและกัษมีร์ การสร้างวัดพระรามในเมืองอโยธยา และการบังคับใช้ประมวลกฎหมายแพ่งที่เป็นระเบียบเดียวกันทั่วประเทศ แต่กิจการเหล่านี้ยังมิได้ริเริ่มในรัฐบาลใด ๆ ของพรรคนับแต่ ค.ศ. 1998 สืบมา เพราะหันไปเน้นนโยบายเศรษฐกิจแบบเสรีนิยมใหม่อย่างกว้างขวางซึ่งให้ความสำคัญอันดับต้นแก่โลกาภิวัตน์และความเติบโตทางเศรษฐกิจยิ่งกว่าสวัสดิการสังคม
การเลือกตั้งทั่วไปในอินเดีย ค.ศ. 2014
ชวาหระลาล เนห์รู
ชวาหรลาล เนห์รู
สตรอเบอรี่ชอร์ตเค้ก (ซีรีส์โทรทัศน์ พ.ศ. 2546)
สตรอเบอรี่ชอร์ตเค้ก  เป็นการ์ตูนของสหรัฐอเมริกา ฉายตอนแรกเมื่อวันที่ 11 มีนาคม พ.ศ. 2546 ถึงวันที่ 11 กันยายน พ.ศ. 2551
พรรคคองเกรสอินเดีย
ภารตียชนตา
Bharatiya Janata
วัดบึง วังแดง
ตัวต่อนินจา แสบซ่าส์มหากาฬ
ตัวต่อนินจา แสบซ่าส์มหากาฬ (อังกฤษ:LEGO Ninjago, Lego Ninjago: Masters of Spinjitzu) เป็นละครแอนิเมชัน ที่กล่าวถึงเรื่องราวของนินจาเลโก้ที่ต้องออกปราบปรามเหล่ามารร้าย ออกอากาศทางช่อง การ์ตูนเน็ทเวิร์ค ในต่างประเทศ ในประเทศไทย ละครเรื่องนี้ออกอากาศทางช่อง โมโน 29 ต่อจากเรื่อง "ตัวต่อนินจา แสบซ่าส์สะท้านเงา"
ละครเรื่องนี้กล่าวถึงการต่อสู้เพื่อเมืองนินจาโก ที่ต้องอาศัย ลอยด์ผู้เยาว์วัย หรือในชื่อว่า นินจาเขียว พร้อมกับเพื่อนๆที่ล้วนเป็นนักรบปริศนาและ LEGO Master Builders ที่นำโดย ปรมาจารย์กังฟูวู ผู้มีความอัจฉริยะปราดเปรื่อง พวกเขาต้องต่อสู้เอาชนะผู้นำที่ชั่วร้ายอย่างการ์มาดอน ผู้ร้ายตลอดกาลที่เป็นพ่อของลอยด์เอง การเผชิญหน้าระหว่างจักรกลต่อจักรกล พ่อกับลูก การเผชิญหน้าครั้งใหญ่นี้จะเป็นบททดสอบนินจารุ่นใหม่ที่มีความโหดเหี้ยมแต่ไร้ระเบียบวินัย ซึ่งพวกเขาจะได้เรียนรู้วิธีตรวจสอบอีโก้ของตัวเอง และรู้จักควบคุมอารมณ์เพื่อแสดงพลังที่แท้จริงของพวกเขาออกมา
ในซีซั่น 2 เตรียมฝึก แต่ช่วงกลางซีซั่น 2 ช่วยพวกนินจาที่กลายเป็นเด็กทำให้คืนร่างด้วยชาเพิ่มอายุ แต่ตนถูกลูกหลงโตขึ้นแต่ไม่กี่ปี เท่าพวกนินจา กับพัฒนาได้เร็วกว่าตอนเด็ก กับทำตัวเป็นผู้ใหญ่ขึ้น ตอนพวกนินจาย้อนอดีตไปทำลายเมกาเวพอนลงได้ มีเพียง พวกนินจา นียา วู การ์มาดอนกับเซอร์เพนทีนในเหตุการณ์นั้นเท่านั้นที่จำได้ เพราะอนาคตเปลี่ยนไปหมด พอเจอกับแม่ก็โกรธเรื่องถูกทิ้งตอนเกิด แต่ดีกันได้ กับฝึกจนสู้กับ Overlord ช่วยการ์มาดอนได้ จนกลับไปใช้ชีวิตกับพ่อแม่กับเป็นนินจาอยู่คนเดียว
ในซีซั่น 3 ถูก Overlord กับไพทอร์ไล่ล่าชิงพลังทองคำ จนตนต้องฝึกกับพ่อ เพื่อควบคุมพลังทองคำในตัว จนถูกจับตัวไป แต่พวกนินจาช่วยไว้ ตนกลัวว่าเกิดภัยอีก จึงเสี่ยงแบ่งพลังให้พวกนินจา เพื่อเตรียมพร้อม พอจบซีซั่น 3 หลังจากที่เซนตาย เป็นนินจาคนเดียวที่ฝึกอยู่
ในซีซั่น 4 ไปเตือนสติให้ทุกคนกลับมารวมทีมกันอีกครั้งหาเบาะแสเรื่องเซนกับได้ฟังความจริงจากพ่อเรื่องมาสเตอร์เชน จนตอนจบซีซั่น 4 สาปพ่อตัวเองไปในดินแดนต้องสาป เพื่อกำจัดเหล่ากองทัพของมาสเตอร์เชน กับเสียใจแต่ก็เข้มแข็งขึ้น
ในซีซั่น 5 ถูกมอร์โรสิงเพื่อหาเบาะแสไปหาหลุมศพของปรมาจารย์สปินจิซึ ถูกพวกนินจามาช่วยไว้ สู้กับมอร์โรหลงติดทุก 16 อาณาจักรจนกลับมาได้
ในซีซั่น 7 ทำหน้าที่ในฐานะหัวหน้าทีมสืบทอดต่อจากวู พอวูหลงติดอยู่ในห้วงเวลา ตนจึงบอกให้ทุกคนทำลายดาบกาลเวลาที่ชิงมา เพื่อไม่ให้เกิดภัย กับส่งทุกคนออกตามหาวู ส่วนตนปกป้องเมืองเท่าที่ทำได้
ในซีซั่น 8 เรื่องบุตรของการ์มาดอน หลังจากเหตุการณ์ของหัตถ์แห่งเวลา ทุกคนก็ได้ใช้ชีวิตอย่างปกติ แต่มีอาชญากรกลุ่มในนามว่าศิษย์ของการ์มาดอนจะมาขโมยหน้ากากอันหนึ่งไป พวกนินจาจึงเรียกรวมตัว และลอยด์ได้พบรักกับฮารุมิ แต่แท้จริงตนถูกหลอกใช้ และฮารุมิก็เป็นส่วนหนึ่งของศิษย์ของการ์มาดอนด้วย และกลุ่มอาชญากรนั้นก็ได้ปลุกสร้างการ์มาดอนขึ้นมา และโคลก็ได้พบเด็กคนหนึ่งซึ่งรู้ว่าอาจจะเป็นอาจารย์วู และพวกนินจาทั้ง 4 ก็ใช้ชาแห่งนักเดินทางหลบหนีไปฝึกที่เกาะแห่งหนึ่ง โดนในซีซั่นนี้
และในซีซั่นที่ 9 พวกนินจาทั้ง 4 คนก็ได้เจอกับกลุ่มคนร้ายอีกคนหนึ่ง และมังกร โดยที่ลอยด์ได้อ่อนแรงลง เนื่องจากการสู้กับ ลอร์ด การ์มาดอน และลอยด์ได้พบกับผู้ใช้ธาตุ โดยคาดว่าดาเรธอาจจะมีธาตุเพราะการใช้เวทมนตร์
ตอนที่วูไปชวนพวกนินจาฝึกรวบรวมอาวุธทองคำ ตนส่งทัพพวกสเกลเลตันบุกหมู่บ้านชิงแผนที่หาอาวุธทองคำ กับจับนียาไป จนสุดท้ายล้มเหลวจึงหนีไป แต่ที่จริง ตนจงใจให้ซามุไคจับอาวุธทองคำ เพราะพลังมันอันตรายจนผู้ครอบครองเสียชีวิต เพื่อเปิดประตูมิติ หนีไปฝึกฝนเพื่อหวังได้ครองอาวุธทองคำ จนมีแขนงอก กลายเป็น 4 แขน
ในซีซั่น 1 พอวูมาหากับบอกเรื่องลอยด์ก่อเรื่องปลุกเซอร์เพนทีนกับถูกจับตัวหาเขี้ยวอสรพิษทั้ง 4 ตนมาช่วยพวกนินจา แต่พอรู้ว่าลอยด์เป็นนินจาเขียว ก็ทำใจไม่ได้ ที่ต้องสู้กับลูกในอนาคต จึงตีตัวออกห่างกับบอกให้ลูกเลือกอนาคตเอาเอง กับเอาอาวุธทองคำทั้ง 4 จัดการเกรท เดเวอเรอร์ลงได้กับหนีไป
ในซีซั่น 2 ไปกับรวมพวกเซอร์เพนทีนทุกเผ่ามารวมตัวกันเพื่อต้องการกองทัพ ไปหุบเขาทองคำรวมอาวุธทองคำเป็นเมกาเวพอน แต่ใช้ได้แค่วันละครั้งกับหาทางจัดการพวกนินจาไม่ให้ฝึกลอยด์เป็นนินจาเขียว ไม่ว่าจะคืนชีพโจรสลัด สร้างโคลนนินจาแบบเลว หรือซื้อที่ดินเพื่อนปิดโรงฝึก กับปลุกสัตว์ดึกดำบรรพ์จนพวกนินจากลายเป็นเด็ก แต่ล้มเหลวหมด ตนจึงย้อนอดีตไปจุดเริ่มของเรื่องคือไม่ไปจับนียา แต่พวกนินจาตามไปจับนียา ตนจึงบอกตัวเองในอดีตให้ร่วมมือกัน แต่พวกนินจามาขัดขวางทำลายเมกาเวพอนลง จนประวัติศาสตร์เปลี่ยนแปลง คนที่จำได้มีแต่พวกนินจา วู นียา ตน พวกเซอร์เพนทีนในเหตุการณ์เท่านั้น กับออกตามหาเกาะทมิฬ จนโดนพวกเซอร์เพนทีนหักหลัง ถูก Overlord หลอกใช้ จนสู้แพ้ลอยด์ จนพิษของเกรท เดเวอเรอร์ในตัวหายไป กลับมาเป็นคนดีอีกครั้ง กลับไปใช้ชีวิตกับครอบครัวอีกครั้ง
ในซีซั่น 3 รู้สึกผิดกับอดีตจึงเปิดสำนัก กับสาบานว่าไม่สู้อีก ขนาดเห็นอาวุธกับพลังที่รุนแรงในถ้ำซามูไร X ก็รังเกลียดเข้าไส้ กับฝึกสอนพวกนินจาให้สู้แบบไม่สู้ กับฝึกลอยด์ควบคุมพลัง กับช่วยพวกนินจาสืบหาเบาะแสพวก Overlord กับค้านที่พวกนินจารับพลังจากลอยด์
ในซีซั่น 4 จับได้ว่าลอยด์กับพวกนินจาไปสืบหาเบาะแสว่าเซนมีชีวิตจากมาสเตอร์เชน ตนต้องบอกเรื่องอดีตของตน รวมกลุ่มกับผู้ใช้ธาตุหนีบุกกลับมาได้ แต่มาสเตอร์เชนเปลี่ยนทั้งกองทัพเป็นอนาคอนดรายเฉพาะคนที่มีรอยสัก ตนเป็น 1 ในนั้น กับไปหาไพทอร์ แต่ถูกพิษของอนาคอนดรายตัวจริง กลายเป็นอนาคอนดรายด้วย แต่ไพทอร์ถูกชิงไป แล้วพอเริ่มสงคราม เชนมาแฉเรื่องจดหมายรัก วูกับมิซาโกะหมดความเชื่อใจ พอนินจาโกสู้ไม่ไหว ไพทอร์มอบทางหยุดสงครามได้คือเรียกเหล่าวิญญาณขุนพลอนาคอนดรายออกมา โดยตนต้องถูกสาปไปอยู่แทน ตนจึงยอมกับเสียชีวิต โดยก่อนตายบอกลาวู มิซาโกะ กับลอยด์
ในซีซั่น 5 พบลูกอีกครั้งกับบอกลา
ในซีซั่น 8 ถูกบุตรแห่งการ์มาดอนคืนชีพด้วยหน้ากากโอนิทั้ง 3 จนสายเลือดโอนิในตัวตื่นกลับเป็นคนเลวกับบ้ายิ่งกว่าเดิม กับยึดนินจาโกอีกครั้งจนสำเร็จ
ในซีซั่น 6 มีการเปิดเผยว่าแอบสร้างเอคโคเซนจากเศษ เป็นเพื่อนเล่น
ซีซั่น 7 ตอนเซนถูกทำร้าย จนสติไม่สมประกอบ ตนออฟไลน์ไป แต่แท้จริงเบื่อหน่ายที่ต่องอยู่ในระบบ จึงแอบถ่ายโอนความจำตนหนีไปสร้างร่าง กับขโมยชุดซามูไร X ไป กับปกปิดตัวตน คอยช่วยพวกนินจาเท่าที่ทำได้ ซีซั่น 8 ยแกตัวไปปราบเหล่าร้าย กับคอยเป็นระบบเสียงติดต่อมา พอเซนถูกวางไวรัส ตนก็ติดด้วย แต่ตนเผยตัว ปรับความเข้าใจกับเซนที่ตนไม่อากเป็นระบบในคอมอีก นียายอมรับตน ตนจึงคอยช่วยนินจาในฐานะซามูไร X อย่างเต็มตัว
เซอร์เพนทีน.
ในซีซั่น 3 ไพทอร์นั้นรอดตาย แต่สีผิวจากสีม่วงกลายเป็นสีขาว เป็นเป็นเซอร์เพนทีนเพียงคนเดียวที่มีประวัติจากใช้ปลาไหลไฟฟ้ารักษา กับเอาปลาไหลไฟฟ้ามาเพื่อช่วย Overlord ทำการแก้แค้นพวกนินจา กับตอนสุดท้ายกินยาย่อส่วนจนกลายเป็นตัวจิ๋วกับถูกจับเข้าคุก